Finansminister Claus Hjort Frederiksen lægger nu op til at udskyde eller helt skrotte centrale projekter fra den såkaldte Togfond.

Olieprisens nedtur de seneste år har betydet, at togfonden ikke ser ud til at generere de nødvendige milliarder fra Nordsøen, og regeringen er ikke indstillet på at udfylde resten af hullet i togfonden på finansloven.

Derfor foreslår finansministeren nu, at partierne i stedet nøjes med at elektrificere flere af de centrale jernbanestrækninger i Danmark og dropper flere andre projekter, som skulle give hurtigere transportid mellem landets største byer.